גלריית דגלי אירופה
דגלי מדינות עצמאיות

| דגל | תאריך אימוץ | שימוש | תיאור |
| --- | --- | --- | --- |
|  | 1918 – 1938  1945 | דגל אוסטריה (ראו גם: גלריית דגלי מדינות אוסטריה) | דגל אוסטריה הוא דגל בעיצוב טריבנד אופקי המורכב משלושה פסים בצבע אדום, לבן ואדום. הדגל אומץ על ידי פרידריך השני מבבנברג, שהיה דוכס אוסטריה במאה ה-13. |
|  | 28 בינואר 1992 | דגל אוקראינה | דגל אוקראינה מורכב משני פסים אופקיים מאוזנים בצבעים תכלת וצהוב. הצבעים הם הצבעים הלאומיים של אוקראינה וצבעי סמל גליציה, שתוארו לראשונה בקרב גרונוולד. |
|  | 5 בפברואר 1991 | דגל אזרבייג'ן | דגל אזרבייג'ן הוא טריקולור המורכב משלושה פסים אופקיים בצבעים כחול, אדום וירוק. על הדגל מטען סהר וכוכב בעל שמונה קודקודים בצבע לבן נמצאים במרכז הפס האדום. שמונת הקודקודים של הכוכב מייצגים את שמונה האותיות שמרכיבות את השם אזרבייג'ן בשפה הערבית. הפס הכחול הוא הפס של הטורקים, הירוק מייצג את האסלאם והאדום מייצג קדמה. לפי טענה אחרת הפס הכחול מייצג את השמים, הירוק את האדמה והאדום את החירות. |
|  | 1 בינואר 1948 | דגל איטליה (ראו גם: גלריית דגלי איטליה) | דגל איטליה הוא טריקולור המורכב משלושה פסי צבע אנכיים השווים ברוחבם בצבעי ירוק, לבן ואדום. |
|  | 17 ביוני 1944 | דגל איסלנד | דגל איסלנד מבוסס על הדגל הנורווגי שצבעיו הפוכים (כחול במקום אדום ואדום במקום כחול). |
|  | 1937 | דגל אירלנד (ראו גם: גלריית דגלי אירלנד) | דגל אירלנד הוא טריקולור אנכי בצבעי ירוק, לבן וכתום. אף על פי שאין לדגל סמליות רשמית, על פי המסורת הצבע הירוק מסמל את המסורת הלאומית האירית, הכתום את תומכיו של ויליאם, נסיך אורנז' והלבן את השלום ואת הדו-קיום ביניהם. |
|  | 7 באפריל 1992 | דגל אלבניה | דגל אלבניה הוא אדום ובמרכזו מופיע עיט דו-ראשי בצבע שחור, בהתאם למשמעות שם המדינה - "ארץ העיטים". מדינות אלבניות קודמות כמו ממלכת אלבניה והמדינה הקומוניסטית שקמה לאחר מלחמת העולם השנייה השתמשו בדגל דומה, כשהראשונה הציגה גם את "הקסדה של סקאנדרבג" מעל העיט והשנייה כוכב אדום בעל שוליים צהובים. הרקע האדום מסמל את הדם שנשפך במאבק על העצמאות. |
|  | 27 באוגוסט 1971 | דגל אנדורה | דגל אנדורה הוא טריקולור בצבעים כחול, צהוב ואדום, עם סמל אנדורה במרכז. הדגל מבוסס על דגלי צרפת וספרד, שתי המדינות המגינות על המדינה הזעירה שברכס הפירנאים. העיצוב של הפסים האנכיים נובע מהדגל הצרפתי,כמו כן הכחול והאדום. הצהוב והאדום לקוחים מדגל ספרד. המוטו הרשום בתחתית סמל המדינה הוא "Virtus Unita Fortior" שפירושו "כוח מאוחד חזק יותר". |
|  | 21 בנובמבר 1918 7 באוגוסט 1990 | דגל אסטוניה | דגל אסטוניה הוא טריקולור המורכב משלושה פסים אופקיים: כחול, שחור ולבן. |
|  | 24 באוגוסט 1990 | דגל ארמניה | דגל ארמניה הוא טריקולור המורכב משלושה פסים אופקיים בצבעים אדום, כחול וכתום. האדום מסמל את הדם הארמני שנשפך בהגנתם על מדינתם, הכתום מסמל את האדמה הפורייה של האומה, והכחול מסמל את השמים. |
|  | 1991 | דגל בולגריה | דגל בולגריה הוא טריקולור המורכב משלושה פסים אופקיים, לבן, ירוק ואדום. הלבן והאדום מקורם בדגל רוסיה, הירוק החליף את הכחול בשל העובדה שבולגריה התפתחה כארץ חקלאית לאחר קבלת העצמאות. הצבע הלבן מסמל את השלום, הירוק את פוריותה של בולגריה והאדום את עוז רוחו של עמה. |
|  | 4 בפברואר 1998 | דגל בוסניה והרצגובינה | דגל בוסניה והרצגובינה מורכב מפס אנכי רחב בצבע כחול בצד המתנפנף כאשר משולש שווה-שוקיים בצבע צהוב תוחם את הפס החל מראש הדגל. שאר הדגל הוא באותו גוון כחול מלבד שבעה כוכבים בני חמישה קודקודים בצבע לבן ועוד שני חצאי כוכבים למעלה ולמטה, כל זאת לאורך בסיס המשולש. |
|  | 7 ביוני 1995 | דגל בלארוס | דגל בלארוס הוא אדום וירוק, ובעל דוגמה דקורטיבית בצד שמאל שהיא דוגמה בלארוסית מסורתית. הצבע האדום אמור לסמל את דמם של מגיני בלארוס. הירוק מסמל את היערות שבמדינה. |
|  | 23 בינואר 1831 | דגל בלגיה (ראו גם: גלריית דגלי בלגיה) | דגל בלגיה מורכב מצבעי דוכסות בראבנט ההיסטורית אשר שכנה בשטחי הממלכה - שחור, צהוב ואדום, מסודרים בצורת טריקולור אנכי על פי עיצובו של דגל צרפת. |
|  | 14 בינואר 2004 | דגל גאורגיה | דגל גאורגיה שימש את הממלכה הגאורגית המאוחדת בימי הביניים ושימש גם כסמל הרשמי של מפלגת התנועה הלאומית המאוחדת של גאורגיה. |
|  | 22 במאי 1949 | דגל גרמניה (ראו גם: גלריית דגלי גרמניה) | דגל גרמניה הוא טריקולור אופקי המורכב משלושה פסים אופקיים ושווים ברוחבם בצבעיה הלאומיים של גרמניה: שחור, אדום וזהב. |
|  | המאה ה-14 | דגל דנמרק | דגל דנמרק הוא דגל צלב נורדי אדום ובתוכו צלב לבן הנמתח עד לקצות הדגל. העיצוב בצורת צלב אומץ מאוחר יותר על ידי מדינות נורדיות נוספות: שוודיה, נורווגיה, פינלנד ואיסלנד, וכן על ידי שתי הטריטוריות האוטונומיות בסקנדינביה: איי פארו ואולנד, כמו גם איי שטלנד ואיי אורקני הסקוטיים. |
|  | 19 בפברואר 1937 | דגל הולנד | דגל הולנד הוא טריקולור בעל שלושת הפסים האופקיים בצבעים אדום, לבן וכחול |
|  | 7 ביוני 1929 | דגל הוותיקן | דגל קריית הוותיקן מורכב משני פסים אנכיים בצבע צהוב ולבן, מוטען במפתחות פטרוס הקדוש מוצלבים והמצנפת האפיפיורית במרכז הפס הלבן. |
|  | 1848 | דגל הונגריה | דגל הונגריה הוא טריקולור מאוזן בצבעים אדום, לבן וירוק. האדום מסמל כוח, הלבן מסמל נאמנות והירוק מסמל תקווה. |
|  | 1 בינואר 1801 | דגל הממלכה המאוחדת (ראו גם: גלריית דגלי הממלכה המאוחדת) | דגל הממלכה המאוחדת מורכב משילוב של שלושה צלבים, המונחים זה על גבי זה: צלב ג'ורג' הקדוש, פטרונה של אנגליה, בצבע אדום על רקע לבן; צלב פטריק הקדוש, פטרונה של אירלנד, צלב אלכסוני אדום; וצלב אנדרו הקדוש, פטרונה של סקוטלנד, צלב אלכסוני לבן על רקע כחול. |
|  | 1844 | דגל טורקיה | מקורו של דגל טורקיה בדגל האימפריה העות'מאנית, וסמליו הם סמלים המזוהים עם טורקיה והאימפריה העות'מאנית כבר מאות בשנים. הצבע האדום הוא צבעה של טורקיה. הסהר והכוכב, שהם סמלים מוסלמיים, היו בשימוש כבר לפני שנים באסיה הקטנה, גם לפני עליית האסלאם. |
|  | 22 בדצמבר 1978 | דגל יוון | דגל יוון מורכב מתשעה פסים אופקיים שווים בצבעי כחול ולבן לסירוגין. בפינה העליונה בצד התורן ישנו ריבוע כחול (קנטון) ובתוכו צלב לבן. |
|  | 23 ביוני 1972 | דגל לוקסמבורג | דגל לוקסמבורג הוא טריקולור המורכב משלושה פסים מאוזנים שווים בצבעי אדום, לבן ותכלת. הוא דומה לדגל הולנד, שצבעו הכחול כהה יותר והוא גם קצר יותר. |
|  | 27 בפברואר 1990 | דגל לטביה | דגל לטביה הוא טריבנד בצבעים אדום ולבן. |
|  | 20 במרץ 1989 | דגל ליטא | דגל ליטא הוא טריקולור אופקי של צהוב, ירוק ואדום. |
|  | 24 ביוני 1937 | דגל ליכטנשטיין | דגל ליכטנשטיין מורכב משני פסים אופקיים בצבעים כחול (למעלה) ואדום, עם כתר מוזהב בצד התורן של הפס הכחול. |
|  | 27 באפריל 1990 | דגל מולדובה | דגל מולדובה הוא טריקולור בצבעים כחול, צהוב ואדום. במרכזו מופיע סמל מולדובה (עיט אוחז במגן עם תמונה של שור הבר האירופי), כדי שלא יהיה זהה לטריקולור הרומני שמשתמש באותם צבעים. |
|  | 4 באפריל 1881 | דגל מונקו | דגל מונקו מורכב משני פסים אופקיים בצבע אדום ולבן. בדומה לדגל אינדונזיה, שהוא ארוך יותר, ודגל פולין, שבו הלבן נמצא למעלה והאדום למטה. |
|  | 12 ביולי 2004 | דגל מונטנגרו | דגל מונטנגרו הוא אדום ועליו סמל מונטנגרו, עיט דו-ראשי. למרות שבאיור יש לדגל שפה צהובה, בפועל מדובר באימרה זהובה שלעיתים מתווספת לדגל, ואין לו שוליים סביב למשטח האדום. |
|  | 21 בספטמבר 1964 | דגל מלטה | דגל מלטה הוא דגל דו-צבעי, המורכב משני פסים אנכיים: לבן בצד השמאלי ואדום בצד הימני. בקנטון הדגל (הפינה השמאלית העליונה) מתנוסס צלב ג'ורג' (ממוסגר בקו אדום) - אות כבוד שהוענק לכל האוכלוסייה המלטזית על גבורתם ואבירותם במהלך מלחמת העולם השנייה. |
|  | 5 באוקטובר 1995 | דגל מקדוניה הצפונית | דגל מקדוניה הצפונית מורכב משמש עולה צהובה ממנה יוצאות שמונה קרניים לקצוות הדגל, על רקע אדום. הדגל מסמל את "השמש החדשה של החופש", כפי שמופיע בהמנון מקדוניה הצפונית. |
|  | 13 ביולי 1821 | דגל נורווגיה | דגל נורווגיה הוא צלב נורדי המורכב מצלב כחול מוקף בתוך צלב לבן, על רקע אדום. |
|  | 27 ביוני 1991 | דגל סלובניה | דגל סלובניה הוא טריקולור המורכב משלושה פסים אופקיים בצבעי הלאומיות הכלל-סלאבית: לבן, כחול ואדום, כשסמל סלובניה ממוקם בקנטון (הפינה השמאלית העליונה), על רקע הפסים הלבנים והכחולים. |
|  | 1 בינואר 1992 | דגל סלובקיה | דגל סלובקיה הוא דגל טריקולור הכולל את צבעי הלאומיות הכלל-סלאבית: אדום, לבן וכחול כשסמל סלובקיה ממוקם בקנטון (הפינה השמאלית העליונה), על רקע הפסים הלבנים והכחולים. |
|  | 6 באפריל 1862 | דגל סן מרינו | דגל סן מרינו מורכב משני פסים אופקיים שווים בצבעים לבן ותכלת, ובמרכזו סמל המדינה. הסמל מורכב ממגן ועליו שלושה מגדלים או מצודות על שלוש פסגות, שמצידיו זר, מעליו כתר, ומתחתיו מגילה שבה כתובה המלה LIBERTAS (חירות). |
|  | 6 בדצמבר 1978 | דגל ספרד (ראו גם: גלריית דגלי ספרד) | דגל ספרד הוא טריבנד בצבעים אדום וצהוב, כאשר סדר הפסים הוא אדום, צהוב אדום. הפס האמצעי הצהוב כפול בעוביו מהפסים האדומים - מאפיין ייחודי, בשם פס ספרדי, שהבדיל את דגל ספרד משאר הדגלים האירופים, ונועד להקל את הזיהוי של ספינות ספרד מרחוק. בצדו השמאלי של הפס הצהוב מוטען סמל ספרד. |
|  | 16 באוגוסט 2004 | דגל סרביה | דגל סרביה הוא טריקולור בצבעי הלאומיות הכלל-סלאבית. הוא מורכב משלושה פסים אופקיים בצבעים אדום, כחול ולבן. |
|  | 1919 | דגל פולין | ביקולור בצבעים אדום ולבן. |
|  | 30 ביוני 1911 | דגל פורטוגל | דגל פורטוגל הוא מלבן בצבעים ירוק ואדום. במרכז קו החלוקה נמצא סמל המורכב מאצטרולב כדורי ובתוכו מגן פורטוגלי מסורתי. |
|  | 1918 | דגל פינלנד | דגל פינלנד מורכב מצלב סקנדינבי תכול על גבי רקע לבן. |
|  | 30 במרץ 1920 | דגל צ'כיה | דגל הרפובליקה הצ'כית מכיל את שלושת צבעי הלאומיות הכלל-סלאבית: אדום, כחול ולבן. |
|  | 15 בפברואר 1794 | דגל צרפת | דגל צרפת טריקולור אנכי בצבעים כחול, לבן ואדום. |
|  | 4 ביוני 1992 | דגל קזחסטן | דגל קזחסטן מורכב מרקע בצבע כחול בהיר, ועליו עיט ערבות מוזהב פורש כנפיים מתחת לשמש מוזהבת עם 32 קרני-שמש במרכז. בנוסף מופיעה תבנית-קישוט דמוית רשת בצד השמאלי של הדגל. |
|  | 16 באוגוסט 1960 | דגל קפריסין | דגל קפריסין מציג מפה של האי, ושני ענפי זית (סמל השלום) תחתיו על רקע לבן. מעצבי הדגל נמנעו במכוון משימוש בכחול ואדום (הצבעים של דגלי יוון וטורקיה), במטרה שלא לגרום למתח מיותר בין שני העמים המתגוררים באי. המפה בדגל בצבע נחושת המסמל את שכבת הנחושת והעופרת הנמצאים על האי (בעיקר בצורת מינרל, שצבעו צהוב). |
|  | 21 בדצמבר 1990 | דגל קרואטיה | דגל קרואטיה הוא טריקולור בצבעים אדום, לבן וכחול. באמצעו מופיע סמל קרואטיה. |
|  | 27 בדצמבר 1989 | דגל רומניה | דגל רומניה הוא טריקולור המורכב משלושה פסים אנכיים בצבעים כחול (צד התורן), צהוב ואדום. הצבעים אמורים לייצג את הצבעים המסורתיים של שתי נסיכויות שהרכיבו את רומניה בראשיתה - כחול וצהוב המייצגים את נסיכות ולאכיה (מונטניה), ואדום וצהוב המייצגים את נסיכות מולדובה. |
|  | 7 במאי 1883  21 באוגוסט 1991 | דגל רוסיה | דגל רוסיה טריקולור בצבעי הלאומיות הכלל-סלאבית. הוא מורכב משלושה פסים אופקיים, לבן למעלה, כחול במרכז ואדום למטה. |
|  | 22 ביוני 1906 | דגל שוודיה | דגל שוודיה הוא צלב נורדי צהוב על רקע כחול. |
|  | 1841 | דגל שווייץ (ראו גם: גלריית דגלי הקנטונים של שווייץ) | דגל שווייץ הוא ריבוע אדום שבמרכזו צלב יווני - צלב שווה זרועות - בצבע לבן. כל זרוע של הצלב ארוכה ב-1/6 מרוחבה. |